ముంతాజ్ సర్కార్

ముంతాజ్ సర్కార్ (జననం 1986 సెప్టెంబరు 15) భారతీయ నటి, మోడల్. ఆమె ప్రముఖ ఇంద్రజాలికుడు పి.సి.సర్కార్ మనవరాలు. ఆమె బంగ్లాదేశ్‌కు చెందిన గాయని మెహ్రీన్ మ్యూజిక్ వీడియోతో తన కెరీర్‌ను ప్రారంభించింది. ఆమె మొదటగా బిర్సా దాస్‌గుప్తా దర్శకత్వం వహించిన బెంగాలీ చిత్రం 033లో నటించింది.

ఆమె గురు (2017)లో నటించి తెలుగు ప్రేక్షకులను మెప్పించింది.

 బాల్యం, విద్యాభ్యాసం 
ఆమె పి. సి. సర్కార్ జూనియర్, జోయ్‌శ్రీ సర్కార్ దంపతులకు 1986 సెప్టెంబరు 15న కోల్‌కతాలో జన్మించింది. ఆమె మోడరన్ హై స్కూల్ ఫర్ గర్ల్స్ లో పాఠశాల విద్య పూర్తిచేసింది. ఆమె కలకత్తా యూనివర్సిటీ పరిధిలోని సౌత్ కలకత్తా లా కాలేజీ నుండి బి.ఎ., ఎల్.ఎల్.బి. పూర్తి చేసింది. 

ఆమెకు క్రీడల పట్ల ఉన్న ఇష్టంతో క్రీడాకారిణిగా బెంగాల్ అమెచ్యూర్ బాక్సింగ్ ఫెడరేషన్ ఆధ్వర్యంలో సౌత్ కోల్‌కతా క్లబ్‌లో బాక్సింగ్‌లో శిక్షణ పొందింది. ఆమె జూడోలో శిక్షణ కూడా పొందింది. ఆమె షాట్‌పుట్‌లో వై.ఎమ్.సి.ఎ. బంగారు పతక విజేత. ఆమె క్లాసికల్ జాజ్ డాన్సర్ కూడా.

 కెరీర్ 
ఆమె 2010లో వచ్చిన బెంగాలీ చిత్రం 033తో అరంగేట్రం చేసింది. ఆమె శౌమిక్ సేన్ నో పాబ్లెమ్‌లో ప్రారంభ రోజులలోనే నటించింది. ఆ తర్వాత ఆమె అనేక టాలీవుడ్ చిత్రాలకు సంతకం చేసింది.

 మూలాలు 

వర్గం:1986 జననాలు
వర్గం:భారతీయ సినిమా నటీమణులు
వర్గం:భారతీయ వెబ్ సిరీస్ నటీమణులు
వర్గం:బెంగాలీ మహిళా మోడల్స్
వర్గం:బెంగాలీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కలకత్తా విశ్వవిద్యాలయం పూర్వ విద్యార్థులు
వర్గం:సర్కార్ కుటుంబం